Forpligtelse til offentlig tjeneste for så vidt angår ruteflyvning i Grækenland i henhold til Rådets forordning (EØF) nr. 2408/92



EF-Tidende nr. C 239 af 25/08/2001 s. 0002 - 0003



Forpligtelse til offentlig tjeneste for så vidt angår ruteflyvning i Grækenland i henhold til Rådets forordning (EØF) nr. 2408/92 (2001/C 239/02) 1. I medfor af bestemmelserne i artikel 4 i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet har Grækenland besluttet at indføre forpligtelse til offentlig service fra den 26. oktober 2001 for så vidt angår ruteflyvning på følgende ruter: - Athen-Astipalaia, - Athen-Ikaria, - Athen-Leros, - Athen-Milos, - Athen-Skiros, - Thessaloniki-Samos, - Thessaloniki-Chios, - Limnos-Mitilini-Chios-Samos-Rhodos, - Rhodos-Karpathos-Kasos, - Rhodos-Kastellorizo. 2. Den offentlige serviceforpligtelse på ruterne er som følger: a) Mindste antal flyvninger og kapacitet hver uge i hver retning - Athen-Astipalaia Fire returflyvninger om ugen, dvs. 54 pladser om ugen i hver retning hele året. - Athen-Ikaria Fire returflyvninger om ugen, dvs. 136 pladser om ugen i hver retning hele året. - Athen-Leros Seks returflyvninger om ugen, dvs. 124 pladser om ugen i hver retning i IATA's vintersæson. Syv returflyvninger om ugen, dvs. 145 pladser om ugen i hver retning i IATA's sommersæson. - Athen-Milos Syv returflyvninger om ugen, dvs. 152 pladser om ugen i hver retning i IATA's vintersæson. Otte returflyvninger om ugen, dvs. 174 pladser om ugen i hver retning i IATA's sommersæson. - Athen-Skiros To returflyvninger om ugen, dvs. 20 pladser om ugen i hver retning hele året. - Thessaloniki-Samos To returflyvninger om ugen, dvs. 28 pladser om ugen i hver retning hele året. - Thessaloniki-Chios To returflyvninger om ugen, dvs. 20 pladser om ugen i hver retning hele året. - Limnos-Mitilini-Rhodos-Mitilini-Limnos Limnos-Mitilini-Rhodos To returflyvninger om ugen, dvs. 20 pladser om ugen i hver retning hele året. Limnos-Mitilini-Chios-Rhodos En returflyvning om ugen, dvs. 20 pladser om ugen i hver retning hele året. Limnos-Mitilini-Samos-Rhodos En returflyvning om ugen, dvs. 20 pladser om ugen i hver retning hele året. Limnos-Mitilini-Chios-Samos-Rhodos En returflyvning om ugen, dvs. 20 pladser om ugen i hver retning hele året. - Rhodos-Karpathos-Kasos Rhodos-Karpathos Fem returflyvninger om ugen, dvs. 300 pladser om ugen i hver retning hele året. Rhodos-Karpathos-Kasos Fem returflyvninger om ugen, dvs. 300 pladser om ugen i hver retning hele året. - Rhodos-Kastellorizo Fem returflyvninger om ugen, dvs. 50 pladser om ugen i hver retning hele året. Såfremt der har været en gennemsnitlig belægningsgrad på over 75 % på alle afgange på en rute i den foregående periode, kan det minimale antal ugentlige afgange eller det minimale antale pladser om ugen forøges i forhold til stigningen. Dette meddeles luftfartsselskabet på ruten ved anbefalet brev seks måneder før ikrafttrædelsen. Forøgelsen meddeles også Europa-Kommissionen og offentliggøres i De Europæiske Fællesskabers Tidende. Såfremt afgange annulleres som følge af vejrforholdene, skal flyvningerne afvikles i dagene umiddelbart efter, så den ugentlige kvote opfyldes, idet der tages hensyn til kravet i punkt 2. a) om et minimum af pladser. b) Billetpriser Den maksimale billetpris på økonomiklasse er som følger: - Athen-Astipalaia GRD 15800 (46,36 EUR) - Athen-Ikaria GRD 13900 (40,79 EUR) - Athen-Leros GRD 16200 (47,54 EUR) - Athen-Milos GRD 10800 (31,69 EUR) - Athen-Skiros GRD 9700 (28,46 EUR) - Thessaloniki-Samos GRD 21600 (63,38 EUR) - Thessaloniki-Chios GRD 18200 (53,41 EUR) - Limnos-Rhodos GRD 18000 (52,82 EUR) - Limnos-Mitilini GRD 10700 (31,40 EUR) - Limnos-Chios GRD 10700 (31,40 EUR) - Limnos-Samos GRD 10700 (31,40 EUR) - Mitilini-Chios GRD 8000 (23,47 EUR) - Mitilini-Samos GRD 10700 (31,40 EUR) - Mitilini-Rhodos GRD 16000 (46,95 EUR) - Chios-Samos GRD 8000 (23,47 EUR) - Chios-Rhodos GRD 12000 (35,21 EUR) - Samos-Rhodos GRD 10700 (31,40 EUR) - Rhodos-Kasos GRD 10000 (29,34 EUR) - Rhodos-Kasparos GRD 8000 (23,47 EUR) - Kasparos-Kasos GRD 6000 (17,60 EUR) - Rhodos-Kastellorizo GRD 7000 (20,54 EUR). Såfremt der sker en uforudset stigning i rutens driftsomkostninger, som ikke kan henføres til luftfartsselskabet, kan de maksimale billetpriser forhøjes. Forhøjelsen meddeles luftfartsselskabet på ruten, men træder først i kraft, når den er anmeldt til Europa-Kommissionen med henblik på offentliggørelse i De Europæiske Fællesskabers Tidende. c) Driftens kontinuitet Ifølge bestemmelserne i artikel 4, stk. 1, litra c), i forordning (EØF) nr. 2408/92 skal et luftfartsselskab, der har til hensigt af beflyve en af ruterne, garantere, at ruten beflyves i mindst 12 konsekutive måneder. Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 2 % af de planmæssige flyvninger om året. Luftfartsselskabet kan kun afbryde flyvningerne på en af ovennævnte ruter med et varsel på mindst seks måneder og mod forudgående meddelelse til civilluftfartsdepartementet, luftfartsdirektoratet, kontoret for bilaterale luftfartsaftaler. 3. Nyttige oplysninger EF-luftfartsselskaberne gøres opmærksomme på, at det kan medføre administrative eller andre sanktioner, hvis driften foretages uden overholdelse af den offentlige sreviceforpligtelse. Hvad angår flytypen anmodes luftfartsselskaberne om at konsultere Grækenlands luftfartsinformationspublikationer (Aeronautical Information Publications of Greece, AIP Greece) for at indhente tekniske og erhvervsmæssige data samt oplysninger om lufthavnsprocedurer. Ankomst- og afgangstidspunkter skal lægges inden for lufthavnenes åbningstider, som fastlægges af ministeren for transport og kommunikation. Hvis der ikke er noget luftfartsselskab, der har meddelt civilluftfartsdepartementet, luftfartsdirektoratet, at der har til hensigt at påbegynde ruteflyvning på en af ovennævnte ruter fra den 26. oktober 2001 i henhold til forpligtelsen til offentlig tjeneste, som er offentliggjort i De Europæiske Fællesskabers Tidende, og uden at anmode om økonomisk kompensation, har Grækenland i medfør af proceduren i artikel 4, stk. 1, litra d), i forordning (EØF) nr. 2408/92 besluttet at begrænse adgangen til et enkelt luftfartsselskab for ruten i en periode på op til tre år og - efter udbud - at give luftfartsselskabet retten til at beflyve ruten fra den 26. oktober 2001.